钦定古今图书集成/方舆汇编/职方典/第1252卷 > 《岣嵝书堂铭》〈并序〉湛若水
## 钦定古今图书集成/方舆汇编/职方典/第1252卷 > 《岣嵝书堂铭》〈并序〉湛若水

“岣嵝书堂” 者，衡州祝黄门咏之所治，以俟异日同甘泉子居之也。岣嵝在衡岳五峰之外，其趾隆然，实高出于五峰。衡阳之胜，于斯为最。祝子请予作铭，归刻之崖石焉。铭曰：

高高衡岳，祝融之墟。紫盖青玉，可卜我居。爰有岣嵝，
祝子治之。左右双泉，汇为前池。维彼岣嵝，隆趾锐巅。
五峰拔地，高卑较然。堂开高旷，坐收洞庭。俯瞰湘流，
仰摩列星。磨崖勒文，以定我卜。祝子从余，振衣濯足。